CELEX: C2005/045/22
Language: hu
Date: 2005-02-19 00:00:00
Title: A Bíróság ítélete (ötödik tanács) 2004. december 16-án a C-172/04. sz. az Európai Közösségek Bizottsága kontra Francia Köztársaság ügyben (Tagállami kötelezettségszegés – Az átültetés elmulasztása – Az 1999/31/EK irányelv – Hulladékkezelés – Hulladéklerakás – Az épület és közmunkák inerthulladékai)

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/11
            
         
      A BÍRÓSÁG ÍTÉLETE
   
   (ötödik tanács)
   2004. december 16-án
   a C-172/04. sz. az Európai Közösségek Bizottsága kontra Francia Köztársaság ügyben (1)
   
   (Tagállami kötelezettségszegés - Az átültetés elmulasztása - Az 1999/31/EK irányelv - Hulladékkezelés - Hulladéklerakás - Az épület és közmunkák inerthulladékai)
   (2005/C 45/22)
   Az eljárás nyelve: francia
   A C-172/04. sz. az Európai Közösségek Bizottsága (meghatalmazott: C.-F. Durand és M. Konstantinidis) kontra Francia Köztársaság (meghatalmazott: G. de Bergues és C. Mercier) ügyben, az EK 226. cikk alapján 2004. április 7-én tagállami kötelezettségszegés megállapítása iránt benyújtott kereset tárgyában, a Bíróság (ötödik tanács), tagjai: R. Silva de Lapuerta, a tanács elnöke, C. Gulmann és J. Klučka (előadó), bírák, főtanácsnok: D. Ruiz-Jarabo Colomer, hivatalvezető: R. Grass, 2004. december 16-án meghozta ítéletét, amelynek rendelkező része a következő:
   
               1)
            
            
               A Bíróság megállapítja, hogy mivel nem fogadta el mindazokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a hulladéklerakókról szóló, 1999. április 26-i 1999/31/EK tanácsi irányelvnek, a Francia Köztársaság nem teljesítette az irányelv alapján fennálló kötelezettségeit.
            
         
               2)
            
            
               A Bíróság kötelezi a Francia Köztársaságot a költségek viselésére.
            
         
      (1)  HL C 106., 2004.4.30.